Rusia Esperantista Unio

**Rusia Esperantista Unio** (**REU**) estas esperantista organizaĵo en Rusio, landa asocio de UEA. Ĝi estis fondita en 1991 por daŭrigo de agado de la tut-sovetunia organizaĵo Sovetrespublikara Esperantista Unio, aperinta en 1989; REU nomas sin "spirita kaj jura heredanto" de ankaŭ la samnoma tutsovetia organizaĵo, kiu funkciis de 1921 ĝis 1938.

Laŭ sia propra aserto, REU estas "libervola organizo, kiu celas helpi al aktivaj esperantistoj plivigligi kaj, laŭeble, kunordigi, per- kaj poresperantan agadon en Rusio":
* popularigo kaj disvastigo de la lingvo Esperanto;
* plifirmigo de la paco, evoluigo de la internacia kunlaboro en ĉiuj sferoj de la homa agado helpe de la lingvo Esperanto.

La agadon de REU regulas ĝia Statuto (akceptita en 1991) kaj Ĝenerala regularo kun aldona informo (akceptita en 1999).

## Membroj 
eta|Membrolisto de REU
Membro de REU rajtas fariĝi ajna homo ne malpli ol 18-jara:**
* Svetlana Smetanina (Moskvo), prezidanto
* Miĥail Ĉertilov, vicprezidanto
* Valentin Seguru, vicprezidanto
* Roman Bolŝakov
* Nikolao Gudskov (Moskvo)

**La Estraro de REU, elektita en 2015:'*
* Svetlana Smetanina (Moskvo), prezidanto
* Nikolao Gudskov (Moskvo), vicprezidanto
* Miĥail Ĉertilov (Liskovo→Balaŝiĥa)
* Valentin Melnikov (Moskvo)
* Aleksandr Mitin (Niĵnij Novgorod)
* *Mikaelo Bronŝtejn (Tiĥvin), demisiis*

*'La Estraro de REU, elektita en 2017
* Svetlana Smetanina (Moskvo), prezidanto
* Nikolao Gudskov (Moskvo), vicprezidanto
* Miĥail Ĉertilov (Balaŝiĥa), *forpasis 24.02.2018*
* Irina Gonĉarova (Odincovo)
* Aleksandr Lebedev (Jegorjevsk)
* Aleksandr Mitin (Niĵnij Novgorod)
* Vladimir Opletajev (Surgut)

**La Estraro de REU, elektita en 2019
* Aleksandr Lebedev (Jegorjevsk), prezidanto
* Svetlana Smetanina (Moskvo), vicprezidanto
* Nikolao Gudskov (Moskvo), vicprezidanto
* Irina Gonĉarova (Odincovo)
* Aleksandr Mitin (Niĵnij Novgorod)

**La Estraro de REU, elektita en 2021
* Aleksandr Lebedev (Kovrov/Ivanovo), prezidanto
* Svetlana Smetanina (Moskvo), vicprezidanto
* Nikolao Gudskov (Moskvo), vicprezidanto
* Irina Gonĉarova (Odincovo)
* Aleksandr Mitin (Niĵnij Novgorod)
* Abduraĥman Junusov (Maĥaĉkala)
    
Aldona komisiito:
* Jelena Nadikova (Ĉeboksaro) – komisiito pri kreo de ILEI-sekcio en Rusio

## Agado de REU 
Rusia Esperantista Unio okupiĝas ĉefe pri organizado de esperantistaj renkontiĝoj kaj eldonagado. De REU estas organizataj **Rusia Esperantista Kongreso** (**REK**), **Rusiaj Esperanto-Tagoj** (**RET**) kaj multaj aliaj lokaj renkontiĝoj.

Atingoj de la lokaj aliĝintaj asocioj ankaŭ parte estas konsiderataj kiel rezultoj de REU-agado.

### Rusia Esperantista Kongreso 
**Rusia Esperantista Kongreso** (**REK**) estas konsiderata la ĉefa aranĝo de organizitaj rusiaj esperantistoj. En diversaj periodoj ĝi estis organizata kun diversa ofteco, en la plej sukcesaj jaroj ĉiujare. Kutime enkadre de REK okazis reelektoj de la landa E-Asocio.

Laŭ la Kongresa regularo, "Rusia Esperantista Kongreso estas tradicia manifestacio de rusiaj esperantistoj. Ĝi celas fortigi ilian solidarecon kaj kunlaboron, progresigi Esperanton en la lando, interŝanĝi sperton de la agado inter la lokaj kaj fakaj organizoj kaj individuaj esperantistoj".

La titoloj de ĉefa aranĝo estis dependaj de la historia periodo. En la unua duono de 1990-aj oni provis reordigi la numeradon de la kongresoj, tial ekde tiam la titoloj ofte estas duoblaj: unue la originale anoncita titolo (sen ajna numero, se tiu ne estis uzita), due - la rekalkulita.

Dosiero:REU kongreso 11.jpg|Signo de la 11-a REK
Dosiero:REK 20 ŝildo.jpg|Ŝildo de la 20-a REK
Dosiero:REK 21 ŝildo.jpg|Ŝildo de la 21-a REK

### Rusiaj Esperanto-Tagoj 
**Rusiaj Esperanto-tagoj** (**RET**) estas somera Esperanto-renkontiĝo, unu el ĉefaj aranĝoj de REU. Ĝi okazas post kiam OkSEJT ŝanĝis la koncepton, iĝis instrua kaj paroliga aranĝo speciale por komencantoj. La unua RET okazis en 1998 en Jelec (Lipecka provinco).

**Listo de pasintaj RET:**

RET-7, organizata de REU kaj Volgograda Esperantista Junulara Centro "Stelaro", okazis inter la 18-a kaj 25-a de aŭgusto apud Primorsko-Aĥtarsk ĉe la Azova Maro.

En 2008 RET ne okazis, ĉar anstataŭ ĝi kaj por la sama publiko okazis komuna rusi-ukrainia aranĝo IET (Internaciaj Esperanto-Tagnoktoj) sur Tarĥankuto (Krimeo).

La sama aranĝo (IET-3) okazis anstataŭ RET ankaŭ en 2013 jaro.

En 2024, la 9-12-an de februaro, en Sankt-Peterburgo okazis nova aranĝo «Rusiaj Esperanto-Noktoj» (REN-2024). Por organizo de tiu ĉi aranĝo la Estraro de REU kunlaboris kun peterburga Esperanto-klubo «Kariljono».

### EoLA 
### Aliaj Esperanto-renkontiĝoj organizataj de REU 
* Pasintaj eventoj
* Estontaj eventoj

### Interretaj projektoj 
* En 2010 estis decido pri organizado de retpaĝaro E-kluboj.ru. La enhava kunordiganto de la retejo estis tiama prezidanto de REU Grigorij Arosev. La retejo funkciis dum nelonga tempo, nun ne plu funkcias.

## Eldonaĵoj de REU 
### Rusia Esperanto-Gazeto 
**Rusia Esperanto-Gazeto** aperadis ekde 2000 ĝis 2017 jaro. La redaktoro kaj eldonanto estis Georgij Kokolija, kunredaktis Viktor Aroloviĉ. Ĝis la 2014 jaro REGo kunlaboris kun REU, poste kunlaborado ĉesis.

### Ponto 
**Ponto** (komence nomita "**Информационный бюллетень АСЭ**", poste "**Bulteno de REU**") - estas oficiala informilo de la tutrusia socia organizaĵo "Rusio Esperantista Unio".

La unua numero aperis en 1980 sub la titolo "Информационный бюллетень АСЭ" (Informa bulteno de Asocio de Sovetiaj Esperantistoj). Tiam bulteno aperadis en la rusa lingvo. Komence de 1990 ĝi  aperis sub la nova titolo "Информационный бюллетень СЭСР" (Informa bulteno de Sovetrespublikara Esperantista Unio).

Post disfalo de Sovetunio la Bulteno denove ŝanĝis nomon kaj iĝis "Bulteno de REU".

Ĉi tie estas plejparto de numeroj, eblas vidi kiel ŝanĝiĝis la titolo de jaroj al jaroj:
https://reu.ru/biblioteko/eo/bulteno

Ekde 2000 jaro REU dense kunlaboris kun Garik Kokolija, eldonanto de REGo. Tiam «Bulteno de REU» aperadis ne kiel aparta eldonaĵo, sed kiel ĉapitro «Bulteno de REU» ene de REGo.

En la jaro 2014 la kunlaboro kun Garik ĉesis, do aperadis aparte Bulteno de REU kaj aparte REGo. Poste, en la 2017 jaro, REGo ĉesis.

En la jaro 2019 la Estraro de REU decidis doni al la revuo iun pli imponan nomon, longe diskutis kaj elektis «Ponto».

La lasta numero sub la titolo «Bulteno de REU» estis n-ro 106, aŭgusto 2019; la unua sub la titolo «Ponto» estis n-ro 107, septembro 2019.

Ĉiu membro de REU ricevadas elektronikajn numerojn de "Ponto" senpage.

### REU-ekspres' 
'''REU-ekspres' ** estis presorgano de REU. Ĝi estis modesta informilo per kiu REU urĝe informis siajn anojn.

Dosiero:REU ekspres.jpg|La unua paĝo de la numero 4
Dosiero:Libro 036.jpg|La dua paĝo de la numero 4

### "Movado" 
"Movado" estis revuo eldonita de Kluba kaj Aktivula Fako de REU. La revuon redaktis Andrej Ananjin kunlabore kun Nikolao Gudskov, Jelena Lebedeva, Andrej Liskov, Grigorij Arosev.

Dosiero:Movado revuo 1.jpg|La unua paĝo
Dosiero:Movado revuo 2.jpg|La dua paĝo
Dosiero:Movado revuo 3.jpg|La tria paĝo
Dosiero:Libro 078.jpg|La kvara paĝo

## REJM 
**Rusia Esperantista Junulara Movado** (**REJM''') estas junulara sekcio de REU (ĝis 2005 funkciis memstare). Samtempe ĝi estas landa sekcio de TEJO. Membraro de REJM konsistas ĝuste el membroj de REU ne pli ol 31-jara aĝaj. En 2014 estis 19 membroj de REJM

## Polemikoj 
Polemiko okazis ekde februaro 2022, kiam la prezidanto de REU, Aleksandr Lebedev, anoncis sian subtenon al la milito de Rusio kontraŭ Ukrainio kaj esprimis sian deziron de “kompleta likvido de la nuna ukrainia ŝtato”. Li poste nomis la masakron de Buĉa “mallerte farita falsaĵo”. Pluraj esperantistoj esprimis sian elreviĝon, ke esperantisto en gvida pozicio subtenas militan agreson. Pro tiuj deklaroj Lebedev estis forigita el la programo pri Interlingvistikaj Studoj de la Universitato Adam Mickiewicz en Pollando en aprilo 2022.

En 2023, REU, daŭre prezidata de Lebedev, haltigis sian membrecon en UEA, ĉefe pro tio ke Svetlana Smetanina, rusia ĉefdelegito de UEA, estis eksigita pro komentoj pri “ukrainaj nazioj”, ofta temo de rusa propagando por pravigi la invadon de Ukrainio.

## Notoj kaj referencoj 
## Vidu ankaŭ 
* Ruslanda Esperanto-Asocio

## Eksteraj ligiloj 
* Oficiala paĝaro de REU


Kategorio:Rusiaj Esperanto-asocioj
Kategorio:Organizaĵoj fonditaj en 1991
Kategorio:Esperanto en 1991